JAUTĀJUMI/SKAIDROJUMI:

1. **2018.gada 26.februārī Pasūtītājs saņēmis šādu jautājumu:**

‘’Vēlamies piedalīties iepirkumā par „Apsardzes pakalpojuma nodrošināšana” Id.Nr. KNAB 2018/3 un ir radies jautājums par iepirkuma nolikumā punktā 3.6. Pretendenta atbilstība profesionālās darbības veikšanai, apakšpunktā 3.6.4. norādi uz punktu ***3.9.***, kurš pielikumā nemaz nav atrunāts ( 3.6.4. pretendenta personālam, kuri, atbilstoši nolikuma tehniskajā specifikācijā paredzētajiem pienākumiem veiks fizisko apsardzi, ir spēkā esošs apsardzes sertifikāts, ir pieredze fiziskās apsardzes veikšanai Nolikuma ***3.9***. punktā minētajos objektos un ir prasme strādāt ar datorizētu apsardzes, piekļuves kontroles programnodrošinājumu, ir vismaz vidējā izglītība, ir valsts valodas prasmes vismaz vidējā līmeņa 2.pakāpē, (B2), krievu vai angļu valodas prasmes vismaz sarunvalodas līmenī, ir sertifikāts par  pirmās palīdzības kursu apmeklēšanu, kas izdots ne vēlāk kā 2013.gadā, kā arī derīga šaujamieroča nēsāšanas atļauja. Lūgums sniegt skaidrojumu.’’

**Pasūtītājs 2018.gada 26.februārī sniedz šādu skaidrojumu:**

Ir ieviesusies kļūda iepirkuma nolikuma 3.6.4.apakšpunkta formulējumā. Pasūtītājs šajā punktā ir vēlējies izvirzīt prasību, ka pretendenta personālam, kas veiks iepirkuma līguma izpildi (ne tikai pretendentam kā juridiskai personai), ir pieredze iepirkuma nolikuma 3.6.3.minētajos (vai līdzvērtīgos) objektos.

Tādējādi, Pasūtītājs nolemj aizstāt: *iepirkuma nolikuma 5.lpp. ailītē “Prasības” un ailītē “Iesniedzamie dokumenti”; un 15.lpp.ievietotās tabulas pirmajā sadaļā;*

vārdus “ir pieredze fiziskās apsardzes veikšanai Nolikuma **3.9.punktā minētajos objektos**” ar vārdiem “ir pieredze fiziskās apsardzes veikšanai Nolikuma **3.6.3.punktā minētajos (vai līdzvērtīgos**) objektos”.